Source: http://matysova.sk/index.php?option=com_content&view=article&id=142:vzn-vylepovanie-plagatov&catid=48:vzn&Itemid=120
Timestamp: 2017-11-23 11:04:42+00:00

Document:
VZN č.1/2014 vylepovanie plagátov
Home VZN obce VZN č.1/2014 vylepovanie plagátov
o podmienkach vylepovania plagátov
Obec Matysová na základe samostatnej pôsobnosti podľa článku 68 Ústavy SR a podľa § 6 ods. 1 a § 4 ods. 3 písm. n) zákona SNR č. 369/1990 Zb. o obecnom zriadení v súlade s § 24 ods. 13 zákona č. 333/2004 Z.z. o voľbách do Národnej rady Slovenskej republiky v znení neskorších predpisov, § 19 ods. 7 zákona č. 331/2003 Z.z. o voľbách do Európskeho parlamentu v znení neskorších predpisov, § 30 ods. 10 zákona č. 346/1990 Zb. o voľbách do orgánov samosprávy obcí v znení neskorších predpisov, § 27 ods. 2 zákona č. 303/2001 Z.z. o voľbách do orgánov samosprávnych krajov, § 15 zákona č. 46/1999 Z.z. o spôsobe voľby prezidenta Slovenskej republiky v znení neskorších predpisov a o doplnení Občianskeho súdneho poriadku v znení neskorších predpisov vydáva toto všeobecne záväzné nariadenie.
Účel a predmet nariadenia
Toto všeobecne záväzné nariadenie ( ďalej len „VZN“) sa vydáva v záujme zachovania čistoty, kultúrnosti a estetického vzhľadu obce.
Účelom tohto VZN je vyhradiť plochy na vylepovanie volebných plagátov a iných nosičov informácií pre voľby do Európskeho parlamentu, pre voľby do NR SR, pre voľby prezidenta SR, pre voľby do orgánov vyšších územných celkov, pre voľby starostov a poslancov obecného zastupiteľstva ( ďalej len „volebné plagáty“), pre politické strany, politické hnutia, koalície politických strán a nezávislých kandidátov kandidujúcich vo voľbách a iných prípadoch, ak tak ustanoví osobitný zákon.
Predmetom úpravy tohto VZN je vymedzenie základných pojmov a ustanovenie podmienok vylepovania plagátov na území obce Matysová ako aj určenie miest, na ktorých možno pred voľbami do Národnej rady SR, Európskeho parlamentu, orgánov samosprávy obcí, do orgánov samosprávnych krajov a voľby prezidenta SR umiestňovať volebné plagáty a iné nosiče informácií na území obce Matysová.
Na účely tohto VZN sa za :
a) plagáty považujú papierové reklamy, propagačný materiál a iné tlačivá krátkodobého charakteru,
b) pôvodcu plagátu považuje organizátor podujatia ( v prípade neuvedenia organizátora vlastník alebo prenajímateľ priestorov podujatia) resp. fyzická alebo právnická osoba, ktorá propaguje výrobky, služby, resp. osoba, ktorá z obsahu plagátov môže byť považovaná za pôvodcu,
c) správcu vylepovacích miest považuje fyzická osoba alebo právnická osoba, ktorej bolo Obcou Matysová povolené zriadiť alebo spravovať vylepovanie miesta, pričom povolenie sa vydáva na základe žiadosti podľa individuálneho posúdenia,
d) vylepovacie miesto považuje objekt, ktorý bol pre tento účel zriadený a je evidovaný obecným úradom.
Vymedzenie vyhradených miest na vylepovanie plagátov
Vylepovanie plagátov v obci Matysová je povolené výlučne na miestach k tomuto účelu vyhradených.
V obci Matysová sú pre plagáty určené plochy na vylepovanie plagátov na verejných priestranstvách a to :
a) informačná tabuľa pri obecnom úrade súp. Č. 27 v Matysovej
b) informačná tabuľa oproti rodinnému domu dome súp. č. 37 v Matysovej
Umiestňovanie plagátov na iných miestach vo vlastníctve obce ako sú miesta určené týmto nariadením je možné len na základe rozhodnutia Obecného zastupiteľstva pri nedostatku vylepovacích plôch pri politických kampaniach a iných udalostiach.
Zásady vylepovania plagátov
Politické strany a politické hnutia, ktoré sú registrované podľa osobitného zákona a iné osoby podľa osobitného zákona, ktorým je obec povinná vyhradiť plochy na umiestňovanie plagátov a iných nosičov informácií na verejných priestranstvách (ďalej len „oprávnené subjekty“), oznámia svoju požiadavku na vyhradenie plochy na vylepenie volebných plagátov v dostatočnom predstihu Obecnému úradu v Matysovej. Obec Matysová miesta na vylepovanie plagátov poskytne oprávneným subjektom v súlade so zásadami rovnosti.
Za umiestňovanie volebných plagátov na výlepných plochách zodpovedajú oprávnené subjekty, ktorým bola daná výlepná plocha pridelená.
Vylepovanie a údržbu volebných plagátov na vyhradených plochách, odstránenie volebných plagátov a očistenie plagátovej plochy, si každý kandidujúci subjekt zabezpečí sám na vlastné náklady.
Porušenie ustanovení tohto nariadenia sa považuje za priestupok a môže byť uložená sankcia v zmysle zákona 369/1990 Zb. o obecnom zriadení.
VZN bolo vyvesené na úradnej tabuli dňa 6.3.2014 a zvesené dňa 21.3.2014.
Všeobecne záväzné nariadenie č. 1/2014 o podmienkach vylepovania plagátov bolo schválené Obecným zastupiteľstvom dňa 11.4.2014, uznesením č. 1.
Toto Všeobecne záväzné nariadenie nadobúda účinnosť 15. dňom od vyvesenia na úradnej tabuli.

References: § 6
 § 4
 § 24
 § 19
 § 30
 § 27
 § 15